Keselamatan makanan

Keselamatan makanan merujuk pada pengendalian, penyediaan dan penyimpanan makanan dengan cara yang selamat untuk mengelakkan pencemaran makanan dan mencegah penyakit bawaan makanan. Ini termasuk beberapa rutin yang perlu diikuti untuk mengelakkan berlakunya bahaya kesihatan yang teruk. Antara langkah-langkah keselamatan makanan ialah pelabelan makanan, kebersihan makanan, pengawalan bahan tambahan dalam makanan, penggunaan racun perosak, dasar tentang bioteknologi, garis panduan dalam pengurusan import eksport makanan, dan pensijilan makanan.

 Pencemaran dan keracunan 
Laporan Pertubuhan Kesihatan Sedunia (WHO) 2003 menyimpulkan bahawa kira-kira 30% daripada wabak keracunan makanan yang dilaporkan di Wilayah Eropah WHO berlaku di rumah persendirian.  Menurut WHO dan CDC, di Amerika Syarikat sahaja, setiap tahun, terdapat 76 juta kes penyakit bawaan makanan yang membawa kepada 325,000 kemasukan ke hospital, dan kira-kira 5,000 kematian.

 Pencemaran fizikal 
Bahan cemar fizikal (atau bendasing) ialah objek seperti rambut, tangkai tumbuhan atau kepingan plastik dan logam. Apabila objek asing memasuki makanan, ia menjadi pencemar fizikal. Jika objek asing mengandungi bakteria, kedua-dua pencemaran fizikal dan biologi akan berlaku. Sumber pencemaran fizikal yang biasa termasuk rambut, kaca atau logam, perosak, barang kemas, kotoran, dan kuku.

 Pencemaran kimia 
Pencemaran kimia berlaku apabila makanan tercemar dengan bahan kimia semula jadi atau buatan. Sumber biasa pencemaran kimia termasuk racun perosak, racun herba, ubat veterinar, pencemaran daripada sumber alam sekitar (pencemaran air, udara atau tanah), pencemaran silang semasa pemprosesan makanan, migrasi daripada bahan pembungkus makanan, kehadiran toksin semula jadi, atau penggunaan bahan tambahan makanan yang tidak diluluskan dan bahan lancung.

 Pencemaran biologi 
Pencemaran biologi berlaku apabila makanan dicemari oleh bahan yang dihasilkan oleh makhluk hidup, seperti manusia, tikus, perosak atau mikroorganisma. Ini termasuk pencemaran bakteria, pencemaran virus, atau pencemaran parasit yang dipindahkan melalui air liur, najis perosak, darah atau najis. Pencemaran bakteria ialah punca paling biasa keracunan makanan di seluruh dunia. Jika persekitaran mengandungi kanji atau protein yang tinggi, air, oksigen, mempunyai tahap pH neutral, dan mengekalkan suhu antara 5°C dan 60°C (zon bahaya) walaupun untuk tempoh masa yang singkat (~0–20 minit), bakteria berkemungkinan hidup.

Rujukan

Bacaan lanjut



Jurnal
 Comprehensive Reviews in Food Science and Food Safety, ISSN: 1541-4337 (elektronik) 1541–4337 (kertas), Blackwell Publishing
 Food Control, ISSN: 0956-7135, Elsevier
 Food and Chemical Toxicology, ISSN: 0278-6915, Elsevier
 Food Policy, ISSN: 0306-9192, Elsevier
 Journal of Food Protection, ISSN 0362-028X, International Association for Food Protection
 Journal of Food Safety, ISSN: 1745-4565 (elektronik) ISSN: 0149-6085 (kertas), Blackwell Publishing
 Journal of Foodservice, ISSN: 1745-4506 (elektronik) ISSN: 1748-0140 (kertas), Blackwell Publishing
 Sensing and Instrumentation for Food Quality and Safety, ISSN: 1932-9954 (elektronik) ISSN: 1932-7587 (kertas), Springer
 Internet Journal of Food Safety, ISSN: 1930-0670, International Association for Food Safety/Quality

Pautan luar
 U.S. Food Safety and Inspection Service (FSIS)
 The Food Standards Agency UK
 Safer Food Better Business – practical food safety for small caterers and retailers oleh Agensi Piawaian Makanan UK
 Korea Food & Drug Administration (KFDA)
 http://www.foodlink.org.uk/ 
 Food Safety Information Center at the USDA National Agricultural Library
 Health-EU Portal Food Safety in the EU
 Food Safety MSc programme
 Food Safety Discussion Forum


Kategori:Kesihatan awam
Kategori:Politik makanan